**Lošinj** (talijanski: *Lussino* ) je otok u Kvarnerskom zaljevu na sjevernom Jadranu, južno od Cresa u Hrvatskoj. Administrativno otok spada pod grad Mali Lošinj u Primorsko-goranskoj županiji.

Nastanak otoka
--------------

*Lošinj* je dio Cresko-Lošinjskog arhipelaga u kojem su pored njega i otoci; Cres, Unije, Ilovik, Susak, Vele Srakane, Male Srakane i brojni mali nenaseljeni otoci i hridi. Grci su taj arhipelag zvali **Absirtos** (starogrčki: *Ἄψυρτος*, latinski: *Absyrtus*) po imenu brata mitske Medeje. Postoji lokalna priča da se tu zbila drama u kojoj je Medeja izdala brata Jazona, i tu pobacala njegove udove i ostatke tijela iz kojeg su kasnije iznikli svi ti otoci.

U realnosti priča je malo drugačija, - *Lošinj* je zapravo samo dio otoka Cres koji je još za rimskih vremena odvojen prokapanjem kanala na prevlaci kod Osora da se skrati put brodovima na otvoreno more.

Geografija
----------

Površina *Lošinja* iznosi 78,6 km², otok je dug 33 km a širok od 5 do svega 0.25 km  i proteže se u pravcu sjever-jug u Kvarnerskom zaljevu.

Prema zadnjem popisu (2001.) na otoku živi 8 134 stanovnika. Najveće naselje na otoku je grad Mali Lošinj sa 6 296 stanovnika, ostala veća naselja su; Nerezine, Sveti Jakov, Ćunski i Veli Lošinj.

### Reljef i građa

Uvala Javorna na Lošinju, južno od Velog Lošinja
*Lošinj* je vrlo razvedeni otok, pun uvala i brda, sjeverni dio otoka je viši sa najvišom planinom na otoku - Osoršćicom (vrh Televrina 588 m), srednji je niži i najrazvedeniji a južni je ponovno brdovit. 
Otok ima obalu dugu 112.7 km  tako da ima indeks razvedenosti 3.7, po tom kriteriju je 2 / 3 otok u Hrvatskoj (Pag i Dugi otok dijele prvo mjesto). Od brojnih uvala kojima otok obiluje - najveća je uvala u kojoj se smjestio grad Mali Lošinj, to je jedna od najbolje zaštićenih prirodnih luka na Jadranu. 
*Lošinj* nema vlastititih izvora vode, ali je nakon Drugog svjetskog rata izgrađen vodovod sa kojim je povezan sa Vranskim jezerom na Cresu.

*Lošinj* je kao i Cres i susjedni Krk - geološki dio istočno jadranskog krasa, - njegova osnova su vapnenačke i dolomitske stijene koje su sklone raspadanju i stvaranju rastresitog tla koje je pomiješano s humusom pogoduje bujnoj otočkoj vegetaciji.

### Klima

*Lošinj* ima sredozemnu klimu prema Köppenovoj klasifikaciji klime koju karakteriziraju duga topla ljeta bez oborina i kišovite jeseni i zime. *Lošinj* je poznat po velikom broju sunčanih dana, oko 100 prosječno godišnje, ili 2563 sati (7 sati dnevno). Zbog takve klime *Lošinj* je još 1892. proglašen klimatskim lječilištem.

Uvala Valdarke na Lošinju, između Velog i Malog Lošinja
### Flora i fauna

*Lošinj* ima pretežno zimzelenu floru, ali ima i bjelogoričnog raslinja posebno na sjevernom dijelu Osoršćice (hrast). 
Otok je ogranizirano pošumljavan za Austro-Ugarske krajem 19. vijeka borovom šumom, tako da danas izgleda da su ti borovi stari i do 122 godina samonikli, oni su u međuvremenu postali simbol otoka.
Otočka fauna je specifična po tome što na otoku nema **zmija otrovnica**, i što u lošinjskom akavatoriju ima još dosta dupina tako da je hrvatsko ministarstvo kulture - proglasilo lošinjski akvatorij 6. augusta 2006. preventivnim rezervatom dupina (na rok od 3 godine) ali do dana današnjeg dalje od toga se nije ništa napravilo.

Privreda
--------

Lošinjska privreda danas je uglavnom vezana uz balnearni turizam i nešto malo poljoprivrede. Nekad veliko brodarsko poduzeće *Lošinjska slobodna plovidba*, nalazi se u ozbiljnim teškoćama.

* Kod otočića Vele Orjule u Lošinjskom kanalu na pješčanom dnu, pronađen je 1996. izvrsno očuvani brončani antički odljev apoksiomena

Izvori
------

1. 1 2 3 4  „*Lošinj*" (hrvatski). Turistička zajednica Grada Malog Lošinja. Arhivirano iz originala na datum 2014-08-01. Pristupljeno 17. 12. 2011.
2. ↑  „*Lussino*" (talijanski). Enciclopedia Treccani. Pristupljeno 17. 12. 2011.
3. ↑  „*Prvi rezervat za dupine na Mediteranu*" (hrvatski). Hrvatsko ministarstvo kulture. Pristupljeno 17. 12. 2011.
4. ↑  „*The Croatian Apoxyomenos*" (engleski). Hrvatski restauratorski zavod. Arhivirano iz originala na datum 2008-05-10. Pristupljeno 17. 12. 2011.

Vanjske veze
------------

***Lošinj*** na Wikimedijinoj ostavi

* Službene stranice grada Malog Lošinja